Κωνσταντίνος Οικονόμου

Ο Κωνσταντίνος (Κωστάκης) Οικονόμου ήταν σημαντικός Έλληνας Μακεδονομάχος οπλαρχηγός από τη Σμόκβιτσα, κωμόπολη κοντά στην πόλη Γευγελή της σημερινής Βόρειας Μακεδονίας.

Βιογραφικά στοιχεία
Ο Κωνσταντίνος Οικονόμου γεννήθηκε στα τέλη του 19ου αιώνα στη Σμόκβιτσα κοντά στην πόλη της Γευγελής στην Μακεδονία την περίοδο της  οθωμανικής κυριαρχίας. Κατά την περίοδο του Μακεδονικού Αγώνα, συγκρότησε ένοπλη αντάρτικη ομάδα, αποτελούμενη από 35 άνδρες, της οποίας τέθηκε επικεφαλής. Έδρασε από τις αρχές του 1905, στις περιοχές της Γευγελής, της Τζένας και της Βογδάντσας, ενάντια στα βουλγαρικά ένοπλα σώματα που τρομοκρατούσαν τους κατοίκους. Στις αρχές του Μαΐου του 1905, το σώμα του συγκρούστηκε με βουλγαρικό σώμα στη Μάχη της Σμόκβιτσας, όπου σκοτώθηκαν δεκατρείς κομιτατζήδες. Το σώμα του άφησε πίσω του ένα νεκρό, αλλά τράπηκε σε φυγή και διασκορπίστηκε. Ο Κωνσταντίνος Οικονόμου μετά από λίγο καιρό απεβίωσε. Το σώμα του αποτελούσαν, μεταξύ άλλων, οι:
 Πέτρος Βλάχος
 Ζαφείριος Βογιατζής
 Αθανάσιος Δοκτώρης
 Λάζαρος Δοϊτσίνης
 Πέτρος Ζάικος
 Γεώργιος Μόσχος
 Αντώνιος Μπεσίρης
 Δημήτριος Μικρές
 Κωνσταντίνος Ξανθός
 Λάζαρος Ράλλης
 Πέτρος Σερμενλής
 Αναστάσιος Διμώνης
 Μιχαήλ Πετρίδης

Παραπομπές 

Ιστορία του Κιλκίς
Μακεδονομάχοι